### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivering

Det kræver en strategisk og samlet indsats for at nå målet om en grønnere [adresse]. Byrådets mål om 8.000 ha skov og 4.000 ha naturarealer skal sikre rekreative tilbud til alle aarhusianere, beskytte vores drikkevand og styrke kampen for at redde den levende natur.

For at sikre, at byrådets ord også bliver til handling, etableres en jordfond. Fonden skal dels anvendes til aktivt opkøb af arealer eller arealreservationer, som i sig selv er relevante for at sikre det grønne [adresse], og dels til opkøb af arealer, som kan være relevante i forbindelse med jordbytte.

Arealer, der omdannes til natur og skov, genererer i sig selv ikke nævneværdige indtægter. Derfor foreslår Det Konservative Folkeparti, at der reserveres 5 % af indtægterne fra den almindelige jordforsyningsøkonomi (køb og salg af arealer til bolig- og erhvervsbyggeri), til finansiering af jordfonden.

En bevidst sammentænkning af byudvikling og skabelsen af nye naturområder vil give bedre salgspriser for arealer til boligbyggeri sammenlignet med en udvikling, hvor naturarealer alene etableres fjernt fra byen og dermed fra de borgere, som ønsker at bruge naturen. Jordfonden skal derudover sikre, at [adresse] skaber sammenhængende og bynær natur, til glæde for mange flere aarhusianere.

Forslag

Det foreslås derfor, at:

1) [adresse] etablerer en jordfond, til aktivt opkøb af arealer eller arealreservationer til det grønne [adresse]

Finansiering

Der reserveres 5 % af indtægterne fra den almindelige jordforsyningsøkonomi, til finansiering af jordfonden.

På vegne af byrådsgruppen for Det Konservative Folkeparti.

Amalie Mathiasen